I 2016 utarbeidet Junior Consulting en rapport hvor de kartla 13 nordiske studiebyer på oppdrag fra StudyTrondheim. Målet med rapporten var å finne ut hvor Trondheim plasserte seg, og hvilke utfordringer byen har som studieby.

I rapporten kommer det frem at Trondheim er på delt fjerdeplass med Aarhus og Tampere. «Vinneren» i rapporten er Helsinki, med Uppsala på andreplass og Lund på tredje.

Følg UA på Facebook , Twitter og Instagram .

Rapporten trekker frem høye levekostnader, høyt prisnivå på bolig, et uoversiktelig leiemarked preget av mange enkeltutleiere og manglende samordnet informasjon til studenter som faktorer som trekker Trondheim ned som studieby.

I positiv forstand trekkes den sterke frivillighetskulturen, det gode studentrettede kulturtilbudet, idretts- og treningstilbudet og «Tak over hodet»-løsningen frem som faktorer som trekker Trondheim opp.

Rapporten trekker også frem 15 konktrete tiltak som kan gjenomføres for å gjøre Trondheim til en mer attraktiv studieby.

Her er tiltakene som presenteres i rapporten:

1. Kvalitetssikring av private utleiere.

2. Boliggaranti for internasjonale studenter.

3. En felles studiebyportal.

4. Gang- og sykkelvei inn mot campus.

5. Utvidet treningsareal.

6. Samling og synliggjøring av helsetjenester nært campus.

7. Informasjon for internasjonale studenter.

8. Velkomstordning for internasjonale studenter.

9. Redusert språkbarriere for internasjonale studenter.

10. Areal tilpasset til og forbeholdt studentfrivilligheten.

11. Mulighet til å kombinere erfaring fra frivillige verv med studiene.

12. Retningslinjer for velkomstprogram.

13. Døgnaktivitet på campus.

14. Tilrettelegging for jobber til nyutdannede.

15. Tilrettelegging for lokale deltidsjobber til studentene.

Junior Cunsulting er et rådgivingsselskap eid og drevet av studenter ved NTNU i Trondheim. Kartleggingen er basert på offentlig tilgjengelig informasjon.